Diari Oficial de la Generalitat Valenciana


Sumari del DOGV 4929, del 21-01-2005 (2005/68)

RESOLUCIÓ de 3 de gener de 2005, del conseller d'Infraestructures i Transport per la qual es convoca l'alçament d'actes prèvies a l'ocupació de les finques afectades pel projecte de construcció del gasoducte denominat Ramal Chiva-Utiel, que discorre pels termes municipals de Chiva, Buñol, Alborache, Siete Aguas, Yátova, Requena i Utiel. Expedient d'expropiació: JUEXPR/2004/7/46 CBREDE/2003/25.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4929

Data del DOGV
:   21-01-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/68


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 3 de gener de 2005, del conseller d'Infraestructures i Transport per la qual es convoca l'alçament d'actes prèvies a l'ocupació de les finques afectades pel projecte de construcció del gasoducte denominat Ramal Chiva-Utiel que discorre pels termes municipals de Chiva, Buñol, Alborache, Siete Aguas, Yátova, Requena i Utiel. Expedient d'expropiació: JUEXPR/2004/7/46 CBREDE/2003/25. [2005/68]
  
Per Resolució de 2 de desembre de 2004, de la Direcció General d'Energia de la Conselleria d'Infraestructures i Transport, s'ha autoritzat, declarat la utilitat pública i aprovat el projecte d'execució de les instal·lacions corresponents al gasoducte denominat Ramal Chiva-Utiel i les instal·lacions auxiliars que discorre pels termes municipals de Chiva, Buñol, Alborache, Siete Aguas, Yátova, Requena i Utiel, amb la corresponent informació pública prèvia. Esta declaració d'utilitat pública, d'acord amb el que disposen l'article 105 de la Llei 34/1998, de 7 d'octubre, del Sector d'Hidrocarburs, l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, comporta la necessitat d'ocupació dels béns i drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
  
Per això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en els ajuntaments on es troben les finques afectades, segons el calendari establit en l'annex d'esta resolució, com a punt de reunió per a portar a terme l'alçament d'actes prèvies a l'ocupació i, si calguera, el de les d'ocupació definitiva, de conformitat amb el procediment que establix el precitat article.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per una persona autoritzada com cal, i hauran d'aportar els documents que acrediten la seua titularitat i l'últim rebut de la contribució. Podran anar acompanyats dels seus perits i d'un notari, si ho estimen oportú, amb les despeses a càrrec seu.
  
L'alçament d'actes tindrà lloc els dies 24 i 25 de febrer de 2005 a l'Ajuntament de Chiva, el dia 28 de febrer i els dies 1, 2, 3 i 4 de març a l'Ajuntament de Buñol; el dia 7 i el matí del dia 8 de març a l'Ajuntament d'Utiel; el dia 8, de vesprada, i els dies 9 i 10 de març a l'Ajuntament de Siete Aguas; el dia 11 de març, de matí, a l'Ajuntament d'Alborache; el dia 11 de març des de les 14.00 hores fins a les 14.30 hores a l'Ajuntament de Yátova; els dies 29, 30 i 31 de març i els dies 1, 5, 6, 7 i 8 d'abril a l'Ajuntament de Requena:
  
L'orde de l'alçament de les actes es comunicarà a cada interessat per mitjà de l'oportuna cèdula de citació, i figurarà la relació de titulars convocats en el tauler d'edictes dels ajuntaments indicats i al final d'este anunci. Es comunica que esta publicació es realitza, també, als efectes que determina l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999, de 13 de gener, de notificació de la present resolució en els casos de titular desconegut o amb domicili ignorat o a aquells als quals, intentada la notificació, no s'haguera pogut realitzar.
  
En l'expedient d'expropiació, Gas Natural, SDG, SA, assumirà la condició de beneficiària.